તા. 22, 23 અને તા. 24 બપોર સુધી આપના કાર્યમાં અને અંગત બાબતોમાં બદલાવ આવશે. આપે ખાસ કરીને સ્વાસ્થ્યમાં કાળજી રાખવી જરૂરી છે. આપની વાણી પર નિયંત્રણ રાખવું. યોજનાબદ્ધ રીતે આપ દરેક કામને પૂર્ણ કરશો. ઘરમાં કોઈ શુભ કાર્ય થઇ શકે છે. પ્રેમસંબંધોમાં મધુરતા આવે તા. 24 બપોર પછી અને તા. 25 અને 26 દરમિયાન ધન પ્રાપ્તિના દિવસો રહેશે. આપ નવી આવક માટે પણ ગંભીરતાથી વિચારશો. વ્યાપારમાં લાભ મેળવશો તથા નોકરિયાતો નિર્ધારિત લક્ષ્ય પુરું કરી શકશે. આપના કાર્યની પ્રસંશા થશે જેથી તમારો આત્મવિશ્વાસ વધશે અને વધુ મોટુ કાર્ય હાથમાં લેવા માટે માનસિક તૈયારી પણ કેળવશો. આપના મિત્રવર્તુળમાં વિસ્તરણની સંભાવના છે. કોઈ શુભ સમાચાર મળી શકે છે. પરિવાર સાથે બહારગામ જવાનો કાર્યક્રમ બનશે. તા. 27 અને 28 દરમિયાન કોઈ અપ્રિય ઘટના બની શકે છે. આપ બચતનું રોકાણ ખૂબ સાવધાની પૂર્વક કરજો તેવી સલાહ છે અન્યથા અતિ વિશ્વાસમાં આપ નુકસાનનો સોદો કરી નાખો તેવી સંભાવના છે. આપ મનથી નિરાશા અનુભવશો. ગેરસમજના કારણે આપને કોઈ જગ્યા એ સમસ્યાનો સામનો કરવો પડે. કોઈની સાથે વ્યર્થ વિવાદ થઇ શકે છે. આપને પ્રબળ પુરુંષાર્થ કરવો પડે. સાથોસાથ આપના સ્વાસ્થ્યનું ધ્યાન રાખવું.